smcproject/ml-wiki-sentences huggingface dataset:
1612 ൽ കോട്ട്സ് ദ്വീപ് ആദ്യമായി രേഖപ്പെടുത്തിയ തോമസ് ബട്ടൺ തൊട്ടടുത്ത വർഷം ഇവിടെയെത്തി കൂടുതൽ പര്യവേക്ഷണങ്ങൾ നടത്തി.
ഹഡ്‌സൺസ് ബേ കമ്പനിയുടെ നാവിക ക്യാപ്റ്റനായിരുന്ന വില്യം കോട്ട്സിൽ നിന്നാണ് ദ്വീപിന് ഈ പേര് ലഭിച്ചത്.
1727 നും 1751 നും ഇടയിൽ അദ്ദേഹം ഇടയ്ക്കിടെ ഈ ദ്വീപ് സന്ദർശിച്ചിരുന്നു.
1824-ൽ ക്യാപ്റ്റൻ ജോർജ്ജ് ഫ്രാൻസിസ് ലിയോണിന്റെ നേതൃത്വത്തിൽ HMS ഗ്രിപ്പർ എന്ന കപ്പൽ കോട്ട്സ് ദ്വീപിലെ കേപ് പെംബ്രോക്കിൽ നങ്കൂരമിട്ടു.
തിമിംഗലവേട്ടക്കാർ വിചിത്രമായ ഒരു ഭാഷ സംസാരിക്കുന്ന എസ്കിമോകളുടെ ഒരു സംഘത്തെ കണ്ടെത്തുകയും അവർ സാഡ്‌ലർമ്യൂട്ട് എന്ന് വിളിക്കപ്പെടുകയും ചെയ്തു.
അതുമുതൽ സാഡ്‌ലർമ്യൂട്ട് പാശ്ചാത്യരുമായി ബന്ധം സ്ഥാപിക്കുന്നത് തുടർന്നുവന്നു.
എന്നിരുന്നാലും, പല വടക്കേ അമേരിക്കൻ ആദിവാസികളെയും പോലെ, സാഡ്‌ലർമ്യൂട്ടുകളും പലപ്പോഴും പാശ്ചാത്യജന്യമായ രോഗങ്ങൾക്ക് അടിമപ്പെടാറുണ്ടായിരുന്നു.
1860 കളിൽ ഈ പ്രദേശം സന്ദർശിക്കാൻ തുടങ്ങിയ അമേരിക്കൻ തിമിംഗല വേട്ടക്കാർ ഈ പ്രദേശം ഒരു ദ്വീപാണെന്ന് സ്ഥിരീകരിച്ചു.
1896 ആയപ്പോഴേക്കും സാഡ്‌ലർമ്യൂട്ടുകളിൽ 70 പേർ മാത്രമേ ഇവിടെ ശേഷിച്ചിരുന്നുള്ളൂ.
1902 അവസാനത്തോടെ, ആക്റ്റീവ് എന്ന് പേരുള്ള ബ്രിട്ടീഷ് വ്യാപാര / തിമിംഗലക്കപ്പൽ സതാംപ്ടൺ ദ്വീപിലെ കേപ് ലോയിൽ ഒരു സ്റ്റോപ്പ് സ്ഥാപിച്ചു.
ഒരുപക്ഷേ ഇൻഫ്ലുവൻസ, ടൈഫോയ്ഡ് അല്ലെങ്കിൽ ടൈഫസ് ആയിരിക്കാവുന്ന ഒരു രോഗം,  ആക്റ്റീവിലെ ഒരു രോഗിയായ നാവികനിൽ നിന്ന് ചില സാഡ്‌ലർമ്യൂട്ടുകളിലേയ്ക്ക് വ്യാപിച്ചതായി പറയപ്പെടുന്നു.
ഇത് പിന്നീട് സാഡ്‌ലർമ്യൂട്ടുകളുടെ മുഴുവൻ സമൂഹത്തിലേക്കും വ്യാപിച്ചു.
1902-03 ശൈത്യകാലമായപ്പോഴേക്കും സാഡ്‌ലർമ്യൂട്ട് ജനസംഖ്യ മുഴുവൻ മരണമടഞ്ഞു.
1920 ഓഗസ്റ്റ് മുതൽ 1924 ഓഗസ്റ്റ് വരെ ദ്വീപിൽ ഹഡ്‌സൺ ബേ കമ്പനിയുടെ ഒരു ട്രേഡിംഗ് പോസ്റ്റ് പരിപാലിക്കപ്പെടുകയും ആ കാലയളവിൽ നിരവധി ഇന്യൂട്ട് കുടുംബങ്ങൾ ദ്വീപിൽ താമസിക്കുകയും ചെയ്തിരുന്നു.
അവരിൽ ചിലരെ ബാഫിൻ ദ്വീപിൽ നിന്ന് ബോട്ടുകളിൽ ഇവിടേയ്ക്ക് കൊണ്ടുവന്നിരുന്നു.
1921 ൽ ഡോറി കോട്ട്സ് ദ്വീപിൽ കീഴ്‍മേൽ മറിഞ്ഞ ഒരു മത്സ്യത്തൊഴിലാളി ബോട്ടിന്റെ താഴ്‍ത്തട്ടിൽനിന്ന് രണ്ട് അസ്ഥികൂടങ്ങൾ ക്യാപ്റ്റൻ ജോർജ്ജ് ക്ലീവ്‌ലാൻഡ് കണ്ടെത്തി.
അവ അമേരിക്കൻ തിമിംഗലവേട്ടക്കപ്പലായിരുന്ന A. T.  ഗിഫോർഡിന്റെ തകർച്ചയെ അതിജീവിച്ച ക്യാപ്റ്റൻ ആർതർ ഗിബ്ബൺസിന്റെയും അദ്ദേഹത്തിന്റെ ഒരു സഹനാവികന്റേയും അവശിഷ്ടങ്ങളാണെന്ന് ആരോപിക്കപ്പെട്ടിരുന്നു.
കനേഡിയൻ സർക്കാർ ഇതേക്കുറിച്ച് ഒരു ക്രിമിനൽ അന്വേഷണം നടത്തിയിരുന്നു.
അവലംബം ↑ ↑ ↑ ↑ ↑ {{ cite book }} : | volume= has extra text ( help ) ↑ ↑ ↑ ↑ ↑ ↑ Boston Daily Globe, Sep. 21, 1923, p.7.
↑ Description Full Display - Search Archives - Library and Archives Canada
കോട്ട്‌‌വാൽ ഇംഗ്ലീഷ് വിലാസം https://ml.wikipedia.org/wiki/Kotwal
ഒരു കോട്ടയുടെ അധികാരി എന്ന അർത്ഥത്തിൽ മദ്ധ്യകാല ഇന്ത്യയിൽ ഉപയോഗിക്കപ്പെട്ടിരുന്ന സ്ഥാനപ്പേരാണ് കോട്ട്‌‌വാൽ ( ഹിന്ദി : कोटवाल ).
സാധാരണയായി കോട്ട്‌‌വാൽമാർ ഏതെങ്കിലും നഗരത്തിലെ കോട്ടയും അതിനു ചുറ്റുമുള്ള പ്രദേശങ്ങളും മറ്റൊരു ഭരണാധികാരിയുടെ പ്രതിനിധിയായി ഭരണം നടത്തിവന്നു.
ബ്രിട്ടീഷ് ഇന്ത്യയുടെ ഭരണത്തിലെ ജേൽദാറിന് ( ഹിന്ദി : जैलदार ) സമാനമായ സ്ഥാനമാണിത്.
മുഗൾ കാലഘട്ടം മുതൽ കോട്ടയുമായി ബന്ധമൊന്നുമില്ലാതെ, ഏതെങ്കിലും പട്ടണവും പരിസരപ്രദേശങ്ങളും ഭരിക്കാനേൽപ്പിക്കുന്ന തദ്ദേശീയ ഭരണാധികാരിക്ക് നൽകുന്ന പേരായി ഇത്.
ചെറിയ ഗ്രാമങ്ങളുടെ തലവന്മാരും കോട്ട്‌‌വാൽ എന്ന പേരിൽ വിളിക്കപ്പെട്ടു.
ചില മുഖ്യ പോലീസ് അധികാരിക്ക് നൽകുന്ന സ്ഥാനപ്പേരായും കോട്ട്‌‌വാൽ എന്നത് ഉപയോഗിക്കപ്പെട്ടു.
മുഖ്യ മജിസ്ട്രേറ്റിന്റെ അധികാരം കൂടി ഉണ്ടാകാറുണ്ട്.
ഇവയും കാണുക ഫോജ്ദാർ കിലാദാർ കാസെലൻ അവലംബം ഗ്രന്ഥങ്ങൾ ൧ {{ cite book }} : Check date values in: | accessdate= ( help )
കോട്ട് ഡിജി
സിന്ധു നദീതടസംസ്കാര നാഗരികതയുടെ മുന്നോടിയായി നാഗരികത നിലനിന്നുരുന്ന സ്ഥലമാണ് കോട്ട് ഡിജി (സിന്ധി: ڪوٽ Ur; ഉറുദു: کوٹ).
ഇവിടത്തെ ജനത സിന്ധുനദീതടവാസികളുടെ പൂർവികരായിരുന്നു എന്ന് കരുതപ്പെടുന്നു.
ഇവിടങ്ങളിൽ നിന്ന് ലഭിച്ച കളിമൺ പാത്രങ്ങളിൽ ഹരപ്പയിലെ കളിമൺ പാത്രങ്ങൾക്ക് സമാനമായ രീതിയിൽ മത്സ്യത്തിന്റെ ശൽകങ്ങളുടെ ചിത്രങ്ങൾ ആലേഖനം ചെയ്തിരുന്നു.
പാകിസ്താൻ ആർക്കിയോളജി വകുപ്പ് 1955 ലും 1957 ലും കോട്ട് ഡിജിയിൽ ഖനനം നടത്തി.
പാകിസ്താനിലെ സിന്ധ് പ്രവിശ്യയിലെ ഖൈർപൂരിന് തെക്ക് 24 കിലോമീറ്റർ തെക്കായാണ് കോട്ട് ഡിജി സ്ഥിതിചെയ്യുന്നത് (സിന്ധിന്റെ കിഴക്ക് ഭഗത്ത് മൊഹൻജൊ-ദാരോയ്ക്ക് എതിർവശത്തായി).
കോട്ട്ലിക്, അലാസ്ക
കോട്ട്ലിക് ( സെൻട്രൽ യുപിക് ഭാക്ഷയിൽ: Qerrulliik) കുസിൽവാക്ക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഔരു പട്ടണമാണ്.
2000 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 591 ആണ്.
കോട്ട്ലിക് സ്ഥിതി ചെയ്യുന്ന അക്ഷാംശ രേഖാംശങ്ങൾ 63°02′09″N 163°33′37″W ﻿ / ﻿ 63.035769°N 163.560177°W ﻿ / 63.035769; -163.560177 ആണ്.
യൂക്കോൺ-കുസ്കോക്വിം അഴിമുഖത്ത് ഇമ്മോണാക്കിനു 35 മൈൽ വടക്കു കിഴക്കായി കോട്ട്ലിക് ചതുപ്പുനിലത്തിൻറെ കിഴക്കേ കരയിലാണ് പട്ടണം നിലകൊള്ളുന്നത്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെ വിസ്തൃതി 4.7 square miles (12 km 2 ) ആണ്.
ഇതിൽ 3.8 square miles (9.8 km 2 ) ഭാഗം കരയും ബാക്കി 0.8 square miles (2.1 km 2 ) ഭാഗം (17.85%) വെള്ളവുമാണ്.
സബ്-ആർട്ടിക് കാലാവസ്ഥയാണിവിടെ.
താപനില -50 യ്ക്കും 87 നുമിടയ്ക്കാണ്.
ശരാശരി 60 ഇഞ്ചുവരെ മഞ്ഞുപെയ്യാറുണ്ട്.
കോട്ടൺ വൂൾ സ്പോട്ട് ഇംഗ്ലീഷ് വിലാസം https://ml.wikipedia.org/wiki/Cotton_wool_spots രണ്ട് കോട്ടൺ വൂൾ സ്പോപോട്ടുകൾ ഉൾപ്പെടെ ഡയബറ്റിക് റെറ്റിനോപ്പതിയുടെ വിപുലമായ അടയാളങ്ങൾ കാണിക്കുന്ന റെറ്റിനയുടെ ചിത്രം.
കണ്ണിന്റെ റെറ്റിനയുടെ ഫണ്ടസ്കോപ്പിക് പരിശോധനയിൽ, വെളുത്ത പാടുകൾ പോലെ കാണപ്പെടുന്ന ഒരു മെഡിക്കൽ ചിഹ്നമാണ് കോട്ടൺ വൂൾ സ്പോട്ട് എന്ന പേരിൽ അറിയപ്പെടുന്നത്.
നെർവ് ഫൈബർ പാളിയിൽ ആക്സോപ്ലാസ്മിക് വസ്തുക്കൾ ശേഖരിക്കപ്പെടുന്നതിന്റെ ഫലമായി റെറ്റിനയിലെ നാഡി നാരുകൾ തകരാറിലാകുമ്പോഴാണ് ഇവ സംഭവിക്കുന്നത്.
ഇസ്കെമിയ കാരണം ഞരമ്പുകൾക്കുള്ളിൽ ആക്സോണൽ ട്രാൻസ്പോർട്ട് കുറഞ്ഞ് ബാക്ക്ലോഗും ഇൻട്രാ സെല്ലുലാർ ഉൽപ്പന്നങ്ങളുടെ ശേഖരണവും സംഭവിക്കുന്നു.
ഇത് റെറ്റിനയുടെ ഉപരിതല പാളിയിൽ ഉണ്ടാക്കുന്ന വീക്കം മൂലം നാഡി നാരുകൾ തകരാറിലാകുന്നു.
കാലക്രമേണ ഈ പാടുകൾ മങ്ങി വരാറുണ്ട്.
പ്രമേഹവും രക്താതിമർദ്ദവുമാണ് ഈ അവസ്ഥക്ക് കാരണമാകുന്ന ഏറ്റവും സാധാരണമായ രണ്ട് രോഗങ്ങൾ.
പ്രമേഹത്തിൽ അവ പ്രീ-പ്രൊലിഫറേറ്റീവ് ഡയബെറ്റിക് റെറ്റിനോപ്പതിയുടെ പ്രധാന ലക്ഷണമാണ്.
അപൂർവമായി, എച്ച്.ഐ.വി. , പർട്ട്ഷെർസ് റെറ്റിനോപ്പതി എന്നിവയിലും കോട്ടൺ വൂൾ സ്പോട്ടുകൾ കാണപ്പെടാറുണ്ട്.
കോട്ടൺ വൂൾ സ്പോട്ടുകൾ കാണപ്പെടുന്ന മറ്റൊരു അവസ്ഥ സെൻട്രൽ റെറ്റിന വെയിൻ ഒക്ലൂഷൻ ആണ്.
ഇതും കാണുക ഡയബെറ്റിക് റെറ്റിനോപ്പതി അവലംബങ്ങൾ
കോട്ടോപ്പാടം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kottopadam_Gramapanchayath കോട്ടോപ്പാടം കോട്ടോപ്പാടം 10°35′N 76°14′E ﻿ / ﻿ 10.59°N 76.23°E ﻿ / 10.59; 76.23 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് മണ്ണാർക്കാട് നിയമസഭാ മണ്ഡലം മണ്ണാർക്കാട് ലോകസഭാ മണ്ഡലം പാലക്കാട് ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 79.81 ചതുരശ്ര കിലോമീറ്റർ വാർഡുകൾ 22 എണ്ണം ജനസംഖ്യ 31832 ജനസാന്ദ്രത 399/ ച.
മീ കോഡുകൾ • തപാൽ • ടെലിഫോൺ 678 +04924 സമയമേഖല UTC +5:30 പ്രധാന ആകർഷണങ്ങൾ ഫോറസ്റ്റ്-കന്നുകാലി ഗവേഷണ കേന്ദ്രം, തിരുവിഴാംകുന്ന്
പാലക്കാട്  ജില്ലയിലെ മണ്ണാർക്കാട് താലൂക്കിൽ മണ്ണാർക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കോട്ടോപ്പാടം ഗ്രാമപഞ്ചായത്ത് .
തിരുവിഴാംകുന്ന് (കോട്ടോപ്പാടം 3 വില്ലേേജ് ഓഫീസ് കച്ചേരിപ്പറമ്പിൽ ) , അരിയൂർ ( കോട്ടോപ്പാടം 2 വില്ലേജ് ഓഫീസ് ആര്യമ്പാവിൽ ) കോട്ടോപ്പാടം ( കോട്ടോപ്പാടം 1 വില്ലേജ്,  പഞ്ചായത്ത് ഓഫീസിന് സമീപം) എന്നീ  റവന്യൂ വില്ലേജുപരിധിയിൽ‍പെട്ട ഈ പഞ്ചായത്തിന് 79.81 ചതുരശ്ര കിലോമീറ്റർ വിസ്തീർ‍ണ്ണമുണ്ട്.
1962-ലാണ് കോട്ടോപ്പാടം പഞ്ചായത്തിന്റെ പ്രാരംഭം.
കിഴക്ക് കുമരംപുത്തൂർ പഞ്ചായത്തിനോട് ചേർന്ന് കിടക്കുന്ന അരിയൂർ തോടും, തെക്ക് ഒറ്റപ്പാലം താലൂക്കിലെ കരിമ്പുഴ പഞ്ചായത്തും മണ്ണാർക്കാട് താലൂക്കിലെ തച്ചനാട്ടുകരയും അതിരുടുന്നു.
പടിഞ്ഞാറ് അലനല്ലൂർ പഞ്ചായത്തും മലപ്പുറം ജില്ലയുടെ താഴേക്കോട് പഞ്ചായത്തും അതിർത്തിയാകുമ്പോൾ വടക്ക് തമിഴ്‌നാട് സംസ്ഥാനത്തിലെ നീലഗിരി ജില്ലയോട് ചേർന്ന പശ്ചിമഘട്ട മലനിരകൾ അതിരിട്ടിരിക്കുന്നു.
ഇപ്പോൾ അക്കര ജസീന ഗ്രാമ പഞ്ചായത്ത് പ്രസിഡന്റ് ആയി നിലകൊള്ളുന്നു ഭൂപ്രകൃതി
ഭൂപ്രകൃതിയനുസരിച്ച് ഇടനാട് മേഖലയിൽ വരുന്ന കോട്ടോപ്പാടം പഞ്ചായത്തിന്റെ ആകെ വിസ്തൃതി 79.81 ചതുരശ്ര കി.
മീ യാണ്.
ഇതിൽ 22% വനപ്രദേശമാണ്.
നീലഗിരി മലനിരകളുടെ ഭാഗമായ നീലിക്കല്ല് തൊട്ട് തെക്കോട്ട് നീണ്ടുകിടക്കുന്ന കോട്ടോപ്പാടം പഞ്ചായത്തിന് കിഴക്ക് അരിയൂർതോട് അതിരിട്ടൊഴുകുന്നു.
പഞ്ചായത്തിലെ പൊതുവായ നീർവാഴ്ച കിഴക്ക് അരിയൂർ തോട്ടിലേക്കും, പടിഞ്ഞാറേ പാലക്കാഴിപുഴ മലേരിയം, പുളിയമ്പാറ തോടുകൾ എന്നിവയിലേക്കുമാണ്.
പഞ്ചായത്തിന്റെ മൊത്തം വിസ്തൃതിയുടെ 30% കുന്നുകൾ നിറഞ്ഞ ഉയർന്ന സമതല പ്രദേശങ്ങളാണ്.
20% വരുന്ന താഴ്ന്ന സമതലപ്രദേശങ്ങൾ   പ്രധാനമായും വയലുകളാണ്.
നെല്ല്, തെങ്ങ്, വാഴ, മരച്ചീനി, കുരുമുളക്, കശുമാവ്, റബ്ബർ, കമുക് എന്നിവയും വിവിധയിനം പച്ചക്കറികളുമാണ് ഇവിടുത്തെ പ്രധാന കാർഷിക വിളകൾ.
പശ്ചിമഘട്ട മലനിരകളുടെ ഭാഗവും, നീലഗിരി കുന്നുകളുടെ ഭാഗവും ഉൾക്കൊള്ളുന്ന പഞ്ചായത്തിൽ 8 കുളങ്ങളാണ് ജലസ്രോതസായുളളത്.
1962 ലാണ് പഞ്ചായത്ത് നിലവിൽ വന്നത്.
79.81% ചതുരശ്ര കി.
മീ വിസ്തൃതിയുള്ള ഈ പഞ്ചായത്തിന്റെ 22% വനപ്രദേശമാണ്.
22 വാർഡുകൾ ഉള്ള പഞ്ചായത്തിന്റെ അതിരുകൾ കിഴക്ക്-കുമരംപുത്തൂർ പഞ്ചായത്ത്, പടിഞ്ഞാറ്-തച്ചനാട്ടുകര, അലനല്ലൂർ പഞ്ചായത്തുകൾ, വടക്ക്-വള്ളുവനാട് പഞ്ചായത്ത്, തെക്ക്-കരിമ്പുഴ പഞ്ചായത്ത് എന്നിവയാണ്.
38748 വരുന്ന ജനസംഖ്യയിൽ 20072 സ്ത്രീകളും 18678 പുരുഷൻമാരുമാണുള്ളത്.
പഞ്ചായത്തിന്റെ സാക്ഷരതാനിരക്ക് 90% മാണ്.
വ്യവസായികം
കോട്ടോപ്പാടം പഞ്ചായത്തിലെ തിരുവിഴാംകുന്നിലെ കന്നുകാലി ഗവേഷണകേന്ദ്രം.
പഞ്ചായത്തിന്റെ മുഖ്യ കുടിനീർ സ്രോതസ്സ് കിണറുകളാണ്.
90 പൊതുകിണറുകളാണ് ഇവിടെയുള്ളത്.
കൂടാതെ 8 കുളങ്ങളുമുണ്ട്.
പഞ്ചായത്തിന്റെ പൊതുവിതരണമേഖലയിൽ 12 റേഷൻ കടകളും ഒരു മാവേലി സ്റോറുമുണ്ട്.
രാത്രിയാത്രയിലെ ബുദ്ധിമുട്ടുകൾ ഒഴിവാക്കാൻ പഞ്ചായത്തിന്റെ പല ഭാഗങ്ങളിലായി 259 തെരുവുവിളക്കുകൾ സ്ഥാപിച്ചിട്ടുണ്ട്.
വൻകിടവ്യവസായങ്ങൾ ഇല്ലായെങ്കിലും ക്ഷീര വ്യവസായം, ഫ്ളവറിംഗ് യൂണിറ്റ്, ഭക്ഷ്യവസ്തു നിർമ്മാണം, തടി വ്യവസായം, ഹോളോബ്രിക്സ് നിർമ്മാണം തുടങ്ങി ചെറുകിട വ്യവസായ യൂണിറ്റുകൾ പ്രവർത്തിച്ചു വരുന്നുണ്ട്.
കൂടാതെ പരമ്പരാഗത വ്യവസായമേഖലയിൽ മുള, ഓട് എന്നിവകൊണ്ടുള്ള ഗൃഹോപകരണ നിർമ്മാണം, കളിമൺ പാത്ര നിർമ്മാണം, ബീഡി തെറുപ്പ്, എണ്ണ സംസ്കരണം, നെല്ല്കുത്തി വിൽപ്പന, മരക്കരി വിൽപ്പന, കൈതോല, തെങ്ങോല എന്നിവ കൊണ്ടുള്ള പായ നിർമ്മാണം എന്നീ വ്യവസായ യൂണിറ്റുകളും പ്രവർത്തിച്ചു വരുന്നുണ്ട്.
ഇടത്തര വ്യവസായമായി ഒരു തീപ്പെട്ടി നിർമ്മാണശാലയും പഞ്ചായത്തിലുണ്ട്.
1908-ൽ ഭീമനാട് ഒരു ബോർഡ്ബോയ്സ് സ്കൂൾ സ്ഥാപിച്ചത് മുതലാണ് പഞ്ചായത്തിന്റെ ആധുനിക വിദ്യാഭ്യാസചരിത്രം ആരംഭിക്കുന്നത്.
ഇന്ന് സർക്കാർ മേഖലയിൽ 3 യു.പി.സ്കൂളും 2 എൽ.പി.സ്കൂളും ഉൾപ്പെടെ 5 സ്കൂളുകൾ ഈ പഞ്ചായത്തിൽ പ്രവർത്തിക്കുന്നു.
കൂടാതെ എയ്ഡഡ് മേഖലയിൽ 5 എൽ.പി.സ്കൂളും, ഒരു യു.പി.സ്കൂളും, ഒരു ഹയർസെക്കൻഡറി സ്കൂളും പ്രവർത്തിക്കുന്നുണ്ട്.
തിരുവിഴാംകുന്ന്  കന്നുകാലി ഗവേഷണകേന്ദ്രം ഈ പഞ്ചായത്തിലെ ഒരു പ്രധാനപ്പെട്ട സ്ഥാപനമാണ്.
ഇതുകൂടാതെ ഒരു ഗവൺമെന്റ് മൃഗാശുപത്രിയും ഉപകേന്ദ്രവുമുണ്ട്.
മത-സാംസ്കാരിക കേന്ദ്രങ്ങൾ
21 അമ്പലങ്ങളും 38 പള്ളികളും 7 ക്രിസ്ത്യൻ ദേവാലയങ്ങളും പഞ്ചായത്തിലുണ്ട്.
ഈ ആരാധനാലയങ്ങളുമായി ബന്ധപ്പെട്ടു നടക്കുന്ന പൂരം, നേർച്ചകൾ, പെരുന്നാൾ തുടങ്ങിയ വിവിധ ആഘോഷങ്ങൾക്ക് ജാതിമതഭേദമെന്യേ എല്ലാവരും സഹകരിക്കുന്നു.
സാംസ്ക്കാരിക നായകനായിരുന്ന മഹാകവി ഒളപ്പമണ്ണ ഈ പഞ്ചായത്തുനിവാസിയായിരുന്നു.
പഞ്ചായത്തിന്റെ ആദ്യ പ്രസിഡന്റും അദ്ദേഹം തന്നയായിരുന്നു.
കൂടാതെ സാമൂഹികപ്രവർത്തകരായ തോട്ടപ്പുറത്ത് കുഞ്ഞിക്കണ്ണൻ, എൻ.പി വീരാൻകുട്ടി ഹാജി, സി.കുഞ്ഞയമ്മു, കെ.പി. ജോസഫ്, ഇടയ്ക്കാ വിദ്വാനായിരുന്ന ഞെറളത്ത് രാമപൊതുവാൾ തുടങ്ങിയവരും പഞ്ചായത്തിന്റെ സാംസ്ക്കാരികമേഖലയിലെ എടുത്തുപറയാവുന്ന വ്യക്തിത്വങ്ങളാണ്.
പഞ്ചായത്തിലെ പ്രധാന സാംസ്ക്കാരിക സ്ഥാപനങ്ങളാണ് അരിയൂരിലെ സൌഹൃദം ക്ളബ്, സന്തോഷ് ക്ളബ്, ഭീമനാട് ഗ്രാമോദയം, കോട്ടാപ്പാടം സാംസ്കാരിക നിലയം എന്നിവ.
കൂടാതെ തിരുവിഴാംകുന്ന് ഫീനിക്സ് ലൈബ്രറി, ഗ്രോമോദയം വായനശാല എന്നിവ ഉൾപ്പെടെ 4 വായനശാലകളും ഇവിടെ ഉണ്ട്.
ആരോഗ്യപരിപാലനരംഗത്ത് സജീവമായി പ്രവർത്തിക്കുന്ന ആരോഗ്യകേന്ദ്രങ്ങൾ പഞ്ചായത്തിലുണ്ട്.
കോട്ടോപ്പാടത്ത് ഒരു ഗവൺമെന്റ് ആശുപത്രിയും, കൊമ്പത്ത് ഒരു ഗവൺമെന്റ് ആയുർവേദ ഡിസ്പെൻസറിയും, തിരുവിഴാംകുന്നിൽ ഒരു ഗവൺമെന്റ് ഹോമിയോ ഡിസ്പെൻസറിയുമുണ്ട്.
കൂടാതെ 2 പ്രാഥമിക ആരോഗ്യകേന്ദ്രങ്ങളും  3 ഐ.പി.പി.സി സെന്ററുകളും രണ്ട് ഫാമിലി വെൽഫെയർ സെന്ററുകളും പഞ്ചായത്തിൽ പ്രവർത്തിക്കുന്നുണ്ട്ز മറ്റു സ്ഥാപനങ്ങൾ
അരിയൂർ സർവ്വീസ് സഹകരണ ബാങ്കിന്റെ മൂന്ന് ബ്രാഞ്ചുകളാണ് പഞ്ചായത്തിലുള്ളത്.
തിരുവിഴാംകുന്ന്, കോട്ടോപ്പാടം, ആര്യമ്പാവ് എന്നിവിടങ്ങളിലാണ് സഹകരണബാങ്കിന്റെ ബ്രാഞ്ചുകൾ.
പഞ്ചായത്ത് വക ഒരു കമ്മ്യൂണിറ്റി ഹാളും, ഒരു കല്ല്യാണമണ്ഡപവും ഇവിടെ ഉണ്ട്.
കൂടാതെ കേന്ദ്രഗവൺമെന്റിന്റെ 7 പോസ്റോഫീസുകളും കോട്ടോപ്പാടം, കച്ചേരിപ്പറമ്പ്, അരിയൂർ എന്നിവിടങ്ങളിൽ സംസ്ഥാനസർക്കാറിന്റെ 3 വില്ലേജ് ഓഫീസുകളും ഉണ്ട്.
കോട്ടോപ്പാടത്തു തന്നയാണ് കൃഷിഭവനും ഉള്ളത്.
പഞ്ചായത്തിലെ നിലവിലുള്ള റോഡുകൾ യാത്രാസൌകര്യം ലഭ്യമാക്കുന്നുണ്ടെങ്കിലും വികസനപദ്ധതികൾക്കായി കൂടുതൽ ഗതാഗതസൌകര്യം അത്യന്താപേക്ഷിതമാണ്.
എൻ.എച്ച് 213 പഞ്ചായത്തിലുടെ കടന്ന് പോകുന്നു.
തിരുവിഴാംകുന്ന്-മണ്ണാർക്കാട്, തിരുവിഴാംകുന്ന്- അമ്പലപ്പാറ, വേങ്ങ-കണ്ടമംഗലം എന്നിവയാണ് മറ്റ് പ്രധാന റോഡുകൾ.
പഞ്ചായത്തിലെ പ്രധാന ഗതാഗതകണ്ണികൾ മണ്ണാർക്കാട്, പെരിന്തൽമണ്ണ, മേലാറ്റൂർ എന്നീ ബസ് സ്റ്റോപ്പുകളാണ്.
പഞ്ചായത്തിലെ ജനങ്ങൾ വിദേശയാത്രയ്ക്കായി ആശ്രിയിക്കുന്നത് കോഴിക്കോട് വിമാനത്താവളത്തെയാണ്.
കൊച്ചിതുറമുഖമാണ് പഞ്ചായത്തിനോട് അടുത്ത് സ്ഥിതി ചെയ്യുന്ന തുറമുഖം.
മേലാറ്റൂർ, പട്ടിക്കാട് എന്നിവിടങ്ങളിലായി 2 റെയിൽവേ സ്റ്റേഷനുകളാണ് പഞ്ചായത്തിലുള്ളത്.
പഞ്ചായത്തിലെ ഗതാഗതവികസനത്തിന് ഉദാഹരണങ്ങളായി കാണിക്കാവുന്നതാണ് അരിയൂർ, കാവുപ്പുപറമ്പ്, തിരുവിഴാംകുന്ന് എന്നീ സ്ഥലങ്ങളിൽ നിർമ്മിച്ച പാലങ്ങൾ.
പഞ്ചായത്തിലെ പ്രധാനപ്പെട്ട വ്യാപാരകേന്ദ്രങ്ങളാണ്  തിരുവിഴാംകുന്ന് സഹകരണ സ്റോർ, പാറപ്പുറം വി.എഫ്.പി.സി.കെ മാർക്കറ്റ് എന്നിവ .
മുൻ പഞ്ചായത്ത് പ്രസിഡന്റുമാർ
ഒളപ്പമണ്ണ സുബ്രഹ്മണ്യൻ നമ്പൂതിരിപ്പാട് എൻ ‍.
പി വീരാൻകുട്ടി കല്ലടി മുഹമ്മദ് കുറുമണ്ണ അബ്ദുൾ അസീസ് കെ. പി. നീന പാറശ്ശേരി ഹസൻ കല്ലടി അബൂബക്കർ തെക്കൻ അസ്മാബി ഇല്യാസ് താളിയിൽ അവലംബം http://www.trend.kerala.gov.in Archived 2019-09-02 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കോട്ടോപ്പാടം ഗ്രാമപഞ്ചായത്ത് Archived 2013-08-19 at the Wayback Machine .
↑ http://kottopadam.weebly.com/about-kottopadam.html ↑ http://kottopadam.weebly.com/about-kottopadam.html ↑ http://kottopadam.weebly.com/about-kottopadam.html
ഓൾഡെൻലാൻഡിയ അഡ്സെനിയോനിസ് ഇംഗ്ലീഷ് വിലാസം https://ml.wikipedia.org/wiki/Oldenlandia_adscensionis
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ഓൾഡെൻലാൻഡിയ അഡ്സെനിയോനിസ് - Oldenlandia adscensionis .
അറ്റ്ലാന്റിക് സമുദ്രത്തിലെ അസെൻഷൻ ദ്വീപിലാണ് ഇവ കാണപ്പെട്ടിരുന്നത്.
ഇവയ്ക്ക് വംശനാശം സംഭവിച്ചു.
അവലംബം Gray, A. 2003.
Oldenlandia adscensionis Archived 2007-09-30 at the Wayback Machine .
ഓൾഡെൻലാൻഡിയ ഉമ്പെല്ലാട്ട ഇംഗ്ലീഷ് വിലാസം https://ml.wikipedia.org/wiki/Oldenlandia_umbellata
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ഓൾഡെൻലാൻഡിയ ഉമ്പെല്ലാട്ട - Oldenlandia umbellata .
തമിഴിൽ ഇത് ചായ് റൂട്ട് എന്നാണ് വിളിക്കുന്നത്.
വസ്ത്രങ്ങളിൽ ചുവപ്പ് നിറം നൽകാൻ ഇത് ഉപയോഗിക്കുന്നു.
സിൽക്ക്, വൂളൻ തുടങ്ങിയവയ്ക്കാണ് കൂടുതൽ ഉപയോഗിക്കുന്നത്.
ഇന്ത്യയിലെ കൊറോമാൻഡൽ തീരത്താണ് ഇവ വളരെയധികം കാണുന്നത്.
ഇവിടെ ഇത് നിലം ചേർന്നു വളരുന്നു.
സിദ്ധ ചികിത്സയിൽ ഇത് ഉപയോഗിക്കുന്നുണ്ട്.
ആസ്തമ ചികിത്സയ്ക്കായും ഇത് ഉപയോഗിക്കുന്നുണ്ട് .
ഓൾഡ് ട്രാഫോർഡ് ഇംഗ്ലീഷ് വിലാസം https://ml.wikipedia.org/wiki/Old_Trafford
ഇംഗ്ലണ്ടിലെ ഗ്രേറ്റർ മാഞ്ചസ്റ്ററിലുള്ള ഓൾഡ് ട്രാഫോഡിലെ ഒരു ഫുട്ബോൾ സ്റ്റേഡിയം ആണ് ഓൾഡ് ട്രാഫോർഡ് സ്റ്റേഡിയം .
സ്ഥലനാമം തന്നെയാണ് സ്റ്റേഡിയത്തിനും, പ്രശസ്ത ഫുട്ബോൾ ക്ലബായ മാഞ്ചസ്റ്റർ യുണൈറ്റഡിന്റെ ഹോം കളിക്കളം കൂടിയാണ് ഓൾഡ് ട്രാഫോഡ്.
75,765 പേർക്ക് ഇരിക്കാവുന്ന ഈ സ്റ്റേഡിയം ഇംഗ്ലണ്ടിലെ രണ്ടാമത്തെയും യൂറോപ്പിലെ ഒമ്പതാമത്തെയും വലിപ്പം കൂടിയ സ്റ്റേഡിയമാണ്.
ഓൾഡ് ടൗൺ (എൽവീവ്) ഇംഗ്ലീഷ് വിലാസം https://ml.wikipedia.org/wiki/Old_Town_(Lviv)
ഉക്രെയിനിലെ എൽവീവ് ഒബ്ലാസ്റ്റ് പ്രവിശ്യയിലെ ചരിത്രനഗര കേന്ദ്രമാണ് എൽവീവ്(Ukrainian: Старе Місто Львова, Stare Misto L’vova; Polish: Stare Miasto we Lwowie).
1975-ൽ ഇത് സ്റ്റേറ്റ് ചരിത്ര ഉദ്യാനമായി പരിഗണിച്ചു.
ചിത്രശാല മാപ്പ് പഴയ ചിത്രം വിഹഗ വീക്ഷണം പഴയ കെട്ടിടങ്ങൾ തെരുവ് സെന്റ് ജോർജ്ജ് കത്തീഡ്രൽ വിഹഗ വീക്ഷണം അസംപ്ഷൻ പള്ളിയും കൊർന്യാക്റ്റ് ഗോപുരവും ടൊനെമാപ്പ്ഡ് പള്ളി എല്വീവ് തീയറ്റർ ഓപ്പറ അവലംബം
ഓൾഗ സ്‌പെറൻസ്കായ ഇംഗ്ലീഷ് വിലാസം https://ml.wikipedia.org/wiki/Olga_Speranskaya
റഷ്യൻ ശാസ്ത്രജ്ഞയും പരിസ്ഥിതി പ്രവർത്തകയുമാണ് ഓൾഗ സ്‌പെറൻസ്കായ (റഷ്യൻ: Ольга).
1997 മുതൽ ഓൾഗ മോസ്കോയിലെ ഇക്കോ അക്കോർഡ് സെന്റർ ഫോർ എൻവയോൺമെന്റ് ആന്റ് സസ്റ്റെയിനബിൾ ഡവലപ്മെന്റിന്റെ കെമിക്കൽ സേഫ്റ്റി പ്രോഗ്രാമിന്റെ ഡയറക്ടറാണ്.
മോസ്കോ സ്റ്റേറ്റ് യൂണിവേഴ്സിറ്റിയിൽ നിന്ന് ജിയോഫിസിക്സിൽ ബിരുദാനന്തര ബിരുദവും റഷ്യൻ അക്കാദമി ഓഫ് സയൻസസിൽ നിന്ന് പരിസ്ഥിതി ഭൗതികശാസ്ത്രത്തിൽ ഡോക്ടറേറ്റും നേടിയിട്ടുണ്ട്.
2010 മുതൽ 2018 വരെ ഇന്റർനാഷണൽ പി‌ഒ‌പി എലിമിനേഷൻ നെറ്റ്‌വർക്കിന്റെ സഹഅദ്ധ്യക്ഷ ആയിരുന്നു.
ജൈവ മലിനീകരണത്തിനെതിരെ നിരവധി പ്രചാരണങ്ങൾക്ക് സ്‌പെറൻസ്‌കായ നേതൃത്വം നൽകുകയും അപകടകരമായ രാസവസ്തുക്കൾ സംസ്‌കരിക്കുന്നതിനും ഗതാഗതം നിരോധിക്കുന്നതിനും പോരാടുകയും വിവിധ രാജ്യങ്ങളിലെ നയപരമായ മാറ്റങ്ങൾക്ക് സർക്കാർ തീരുമാനമെടുക്കുന്നവർക്ക് വിവരങ്ങൾ നൽകുകയും ചെയ്തു.
1990 കളിൽ സോവിയറ്റ് യൂണിയൻ തകർന്നതിനെത്തുടർന്ന് വിഷമയമായ പാരിസ്ഥിതിക പ്രശ്നങ്ങളുടെ രൂപരേഖയടങ്ങുന്ന അവരുടെ ലേഖനം ഫിനാൻഷ്യൽ ടൈംസ് അച്ചടിച്ചതോടെയാണ് സ്‌പെറൻസ്കായയുടെ പരിസ്ഥിതി പ്രവർത്തനം ആരംഭിച്ചത്.
1991 ൽ സോവിയറ്റ് യൂണിയൻ പിരിച്ചുവിട്ടപ്പോൾ, പടിഞ്ഞാറൻ രാജ്യങ്ങളിൽ നിരോധിച്ചിരുന്ന ആയിരക്കണക്കിന് ടൺ കാലഹരണപ്പെട്ട രാസവസ്തുക്കളും ഡിഡിടി പോലുള്ള കീടനാശിനികളും കിഴക്കൻ യൂറോപ്പ്, കോക്കസസ്, മധ്യേഷ്യ എന്നിവിടങ്ങളിൽ ചിതറിക്കിടക്കുകയായിരുന്നു.
അനുചിതമായ സംഭരണവും തുടർന്നുള്ള ഉപേക്ഷിക്കലും ഭൂഗർഭജലത്തിലേക്ക് ഒഴുകിപ്പോകാനും മനുഷ്യരും മൃഗങ്ങളും കഴിക്കാൻ ഇടയാക്കുകയും ജനന വൈകല്യങ്ങൾക്കും ആരോഗ്യ പ്രശ്‌നങ്ങൾക്കും കാരണമാവുകയും ചെയ്തു.
ദരിദ്ര കാർഷിക സമൂഹങ്ങളിൽ അവരുടെ വിളകളിലും പൂന്തോട്ടങ്ങളിലും ഉപയോഗിക്കുന്നതിനുള്ള രാസവസ്തുക്കൾ ശേഖരിക്കുന്ന കൃഷിക്കാരുടെ സംഭരണശാലകൾ അവശേഷിക്കുന്നു എന്നതാണ് പ്രശ്നം കൂടുതൽ സങ്കീർണ്ണമാക്കുന്നത്.
ഏഷ്യയിലെ ചില ഭാഗങ്ങളിൽ പഴങ്ങൾ കൂടുതൽ കാലം പുതുമയുള്ളതാക്കാനും സ്ത്രീകളും കുട്ടികളും ഓപ്പൺ മാർക്കറ്റുകളിൽ വിൽക്കുകയും ഭക്ഷ്യ ഉൽപന്നങ്ങൾക്കൊപ്പം സൂക്ഷിക്കുകയും ചെയ്യുന്നു.
സ്ഥിരമായ ജൈവ മലിനീകരണത്തെക്കുറിച്ചുള്ള സ്റ്റോക്ക്ഹോം കൺവെൻഷന് കുറഞ്ഞത് 128 രാജ്യങ്ങളെങ്കിലും മുൻ സോവിയറ്റ് രാജ്യങ്ങളിൽ ഭൂരിഭാഗവും അംഗീകാരം നൽകുന്നതിൽ അവരുടെ പ്രവർത്തനങ്ങൾ സ്വാധീനിച്ചു; അക്കാലത്ത് അന്നത്തെ പ്രസിഡന്റ് വ്ലാദിമിർ പുടിൻ ഒപ്പിട്ടെങ്കിലും റഷ്യൻ ഫെഡറേഷൻ ഇത് അംഗീകരിച്ചില്ല.
എൻ‌ജി‌ഒകളുടെ പ്രായോഗിക സമ്മർദ്ദത്തിലൂടെ അവർ മേഖലയിലെ പന്ത്രണ്ട് രാജ്യങ്ങളിൽ ഒമ്പത് രാജ്യങ്ങളെ കൺവെൻഷന്റെ ആഗോള മീറ്റിംഗുകളിൽ പങ്കെടുപ്പിച്ചു.
അവരുടെ പാരിസ്ഥിതിക പ്രവർത്തനത്തിന്റെ ഫലമായി 2009 ൽ ഗോൾഡ്മാൻ പരിസ്ഥിതി സമ്മാനം നേടിയ സ്പീറൻസ്കായ 2011 ൽ ഐക്യരാഷ്ട്ര പരിസ്ഥിതി പരിപാടി ചാമ്പ്യൻസ് ഓഫ് എർത്ത് ആയി തിരഞ്ഞെടുക്കപ്പെട്ടു.
ഓൾഡെൻലാൻഡിയ ഇംഗ്ലീഷ് വിലാസം https://ml.wikipedia.org/wiki/Oldenlandia
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ഓൾഡെൻലാൻഡിയ - Oldenlandia .
ഏഷ്യ ഉൾപ്പെടുന്ന പാൻട്രോപ്പിക്കൽ മേഖലയിലാണ് ഇവയുടെ വിതരണം.
ഇവയിൽ ഏകദേശം 240 സ്പീഷിസുകൾ ഉൾപ്പെടുന്നു.
ഇതിലെ ഒരു ടൈപ്പ് സ്പീഷിസാണ് ഓൾഡെൻലാൻഡിയ കോറിംബോസ ( Oldenlandia corymbosa ) എന്ന ശാസ്ത്രീയനാമത്തിലറിയപ്പെടുന്ന പർപ്പടകപ്പുല്ല് .
1753ലെ സ്പീഷിസ് പ്ലാന്ററം എന്ന പുസ്തകത്തിൽ ഓൾഡെൻലാൻഡിയ എന്ന പേര് പ്രതിപാദിച്ചിട്ടുണ്ട്.
കാൾ ലിനേയസ് എന്ന ശാസ്ത്രജ്ഞനാണ് ഈ പേര് നൽകിയത്.
ഡാനിഷ് ശാസ്ത്രജ്ഞനായ ഹെന്റിക് ബെർണാർഡ് ഓൾഡെൻലാൻഡ് എന്ന ശാസ്ത്രജ്ഞന്റെ സ്മരണാർഥമാണ് ഈ പേര് നൽകിയത്.
ഇതിലെ ചില സ്പീഷിസുകൾ എഥനോമെഡിസിനായി ഉപയോഗിക്കുന്നുണ്ട്.
ഇതിൽ ചിലത് വംശനാശഭീക്ഷണി നേരിടുന്നു.
അതിൽ ഒരിനം ഇപ്പോൾ തന്നെ നാശമടഞ്ഞു.
ചില സ്പീഷിസുകൾ Oldenlandia adscenionis ( extinct : 1889) Oldenlandia aegialoides Bremek.
Oldenlandia affinis Oldenlandia albonervia (Beddome) Gamble Oldenlandia aretioides Oldenlandia balfourii Oldenlandia bicornuta Oldenlandia cana Bremek.
Oldenlandia capensis Oldenlandia cornata Craib Oldenlandia corymbosa Oldenlandia diffusa Oldenlandia forcipistipula Verdc.
Oldenlandia galioides Oldenlandia gibsonii Oldenlandia glauca Blatter Oldenlandia lanceolata Craib Oldenlandia lancifolia (Schumacher) DC.
Oldenlandia marcanii Craib Oldenlandia microtheca (D.F.K.Schldl. Cham.) DC.
Oldenlandia ocellata Oldenlandia oxycoccoides Bremek.
Oldenlandia patula Bremek.
Oldenlandia polyclada (F.Muell.) F.Muell.
Oldenlandia pulvinata Oldenlandia sieberi Baker Oldenlandia sieberi var.
congesta Oldenlandia sieberi var.
sieberi (extinct) Oldenlandia spathulata Oldenlandia tenelliflora Oldenlandia tenelliflora var.
papuana Oldenlandia thysanota (Halford) Halford Oldenlandia umbellata – Chay Root , Choy Root Oldenlandia uvinsae Verdc.
പുറത്തേക്കുള്ള കണ്ണികൾ Oldenlandia At: Search Page At: World Checklist of Rubiaceae Archived 2011-01-01 at the Wayback Machine .
At: Science Directory At: Scientific Research and Data At: Kew Gardens Oldenlandia At: Index Nominum Genericorum At: References At: NMNH Department of Botany Oldenlandia In: Species Plantarum At: Biodiversity Heritage Library CRC World Dictionary of Plant Names: M-Q At: Botany Plant Science At: Life Science At: CRC Press Oldenlandia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Oldenlandia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഓൾഡെൻലാൻഡിയ അരെഷിയോയിഡ്സ് ഇംഗ്ലീഷ് വിലാസം https://ml.wikipedia.org/wiki/Oldenlandia_aretioides
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ഓൾഡെൻലാൻഡിയ അരെഷിയോയിഡ്സ് - Oldenlandia aretioides .
യെമനിലാണ് ഇവ സാധാരണമായി കാണപ്പെടുന്നത്.
Oldenlandia aretioides .
ഓൾഡെൻലാൻഡിയ ബാൽഫോറി ഇംഗ്ലീഷ് വിലാസം https://ml.wikipedia.org/wiki/Oldenlandia_balfourii
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ഓൾഡെൻലാൻഡിയ ബാൽഫോറി - Oldenlandia balfourii .
യെമനിലാണ് ഇവ സാധാരണമായി കാണുന്നത്.
ഉഷ്ണമേഖലയിലെയും ഉഷ്ണമേഖലയോടടുത്തതുമായ വരണ്ട വനങ്ങളിലാണ് ഇവയുടെ സഹജവാസം.
Oldenlandia balfourii .
ഓൾഡെൻലാൻഡിയ ബൈകോർനട്ട ഇംഗ്ലീഷ് വിലാസം https://ml.wikipedia.org/wiki/Oldenlandia_bicornuta
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ഓൾഡെൻലാൻഡിയ ബൈകോർനട്ട - Oldenlandia bicornuta .
പാറക്കെട്ടുകൾ നിറഞ്ഞ പ്രദേശത്താണ് ഇവയുടെ സഹജമായ വാസമേഖല.
Oldenlandia bicornuta Archived 2007-09-30 at the Wayback Machine .
ഓൾഡ് ക്രോ ഫ്ലാറ്റ്സ് ഇംഗ്ലീഷ് വിലാസം https://ml.wikipedia.org/wiki/Old_Crow_Flats
ഓൾഡ് ക്രോ ഫ്ലാറ്റ്സ് (ഗ്വിച്ചിൻ ഭാഷയിൽ വാൻ ടാറ്റ് ) കാനഡയിലെ വടക്കൻ യൂക്കോണിലെ ഓൾഡ് ക്രോ നദിക്കരയിൽ ഏകദേശം 6,170 ചതുരശ്ര കിലോമീറ്റർ (2,382 ചതുരശ്ര മൈൽ) വിസ്തൃതിയുള്ള ഒരു തണ്ണീർത്തട സമുച്ചയമാണ്.
ഇത് ആർട്ടിക് വൃത്തത്തിന് വടക്കും ബ്യൂഫോർട്ട് കടലിന്റെ തെക്കുമായി ഏതാണ്ട് പർവതങ്ങളാൽ ചുറ്റപ്പെട്ടിരിക്കുന്നു.
അവലംബം 1 2 Vuntut Gwich’in Waters ↑
കൈപ്പമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kaipamangalam_Gramapanchayat
തൃശ്ശൂർ ജില്ലയിലെ കൊടുങ്ങല്ലൂർ താലൂക്കിൽ മതിലകം ബ്ലോക്കിലാണ് 13.7 ചതുരശ്രകിലോമീറ്റർ വിസ്തൃതിയുള്ള കൈപ്പമംഗലം ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - കനോലി കനാൽ പടിഞ്ഞാറ് - അറബിക്കടൽ വടക്ക് -  എടത്തിരുത്തി ഗ്രാമപഞ്ചായത്ത് തെക്ക്‌ - പെരിഞ്ഞനം ഗ്രാമപഞ്ചായത്ത് വാർഡുകൾ പഞ്ഞംപ്പിള്ളി സലഫി നഗർ ഗ്രാമലക്ഷ്മി പഞ്ചായത്ത്‌ ഓഫീസ് മഹാത്മ നഗർ സുഭാഷ്‌ നഗർ കടമ്പാട്ടുപ്പാടം മണ്ണുങ്ങൽ‍ കാക്കത്തുരുത്തി ചളിങ്ങാട് പ്രിയദർശിനി മൂന്നുപീടിക വഴിയമ്പലം ദേവമംഗലം ഫിഷറീസ്‌ തായ് നഗർ കാളമുറി ഹെൽത്ത് സെൻറർ കടപ്പുറം പതിനെട്ടുമുറി സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് മതിലകം വിസ്തീര്ണ്ണം 13.7  ചതുരശ്ര കിലോമീറ്റർ ജനസംഖ്യ 30,377 പുരുഷന്മാർ 14,198 സ്ത്രീകൾ 16,179 ജനസാന്ദ്രത 2217 സ്ത്രീ : പുരുഷ അനുപാതം 1139 സാക്ഷരത 90.35% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kaipamangalampanchayat Archived 2016-03-11 at the Wayback Machine .
കൈപ്പട്ടൂർ (എറണാകുളം ജില്ല) ഇംഗ്ലീഷ് വിലാസം https://ml.wikipedia.org/wiki/Kaippattoor
കേരളത്തിലെ എറണാകുളം ജില്ലയിലെ ആലുവ താലൂക്കിലെ കാലടി പഞ്ചായത്തിലുള്ള ഒരു ഗ്രാമമാണ് കൈപ്പട്ടൂർ .
കാലടിയിൽനിന്ന് ഒന്നര കിലോമീറ്റർ അകലെയാണ് ഈ ഗ്രാമം.
ഇതിലൂടെ കടന്നുപോകുന്ന പ്രധാന റോഡാണ് കാലടി മഞ്ഞപ്ര റോഡ്.
മറ്റൂർ -കൈപ്പട്ടൂർ റോഡും ഇതുവഴി കടന്നുപോകുന്നു.
ഗവണ്മെന്റ് യുപി സ്ക്കൂൾ കൈപ്പട്ടൂർ ഇവിടെ സ്ഥിതിചെയ്യുന്നു.
ആരാധനാലയങ്ങൾ പരിശുദ്ധ വ്യാകുല മാതാ പള്ളി, കൈപ്പട്ടൂർ സെന്റ് ആന്റണീസ് കപ്പേള കൈപ്പട്ടൂർ പറവത്ത് മഹാവിഷ്ണു ക്ഷേത്രം കൈപ്പട്ടൂർ ജുമാ മസ്ജിദ്
കൈപ്പമംഗലം ഇംഗ്ലീഷ് വിലാസം https://ml.wikipedia.org/wiki/Kaipamangalam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
10°19′0″N 76°8′0″E ﻿ / ﻿ 10.31667°N 76.13333°E ﻿ / 10.31667; 76.13333
കേരളത്തിലെ തൃശൂർ ജില്ലയിലെ ഒരു ഗ്രാമമാണ് കൈപ്പമംഗലം .
2011 ലെ ജനസംഖ്യാ കണക്കെടുപ്പു പ്രകാരം 35626 ആണ് ജനസംഖ്യ.
ഇതിൽ 16290 പുരുഷന്മാരും 19336 സ്ത്രീകളും ആണുള്ളത്.
കൈപ്പമംഗലം എന്ന നാമം കപ്പൽ മണ്ഡപത്തിൽ നിന്നും ഉണ്ടായതാണെന്ന് വിശ്വസിക്കപ്പെടുന്നു.
പാശ്ചാത്യർ അയിരൂരിനടുത്തെ സ്ഥലത്ത് കപ്പലിറങ്ങിയ മേഖലയേ പറയപ്പെടുന്ന പേരാണ്  കപ്പൽ മണ്ഡപം.
കപ്പം പിരിക്കുന്നവരുടെ മംഗലം എന്നർത്ഥത്തിൽ കപ്പമംഗലം എന്നും സ്ഥലനാമ ചരിത്ര രേഖകളിൽ കാണപ്പെടുന്നുണ്ട്.
പൊന്നാനി നാടിന്റെ രാജാവായിരുന്ന വാക്കയിൽ കൈമൾക്കായിരുന്നു കപ്പം പിരിക്കാനുള്ള അവകാശം ഉണ്ടായിരുന്നത്.
പിന്നീട് കപ്പമംഗലം എന്നത് കൈപ്പമംഗലമായി മാറുകയും ചെയ്തു.
കൊടുങ്ങല്ലുരിന്റെയും തൃപ്രയാറിന്റെയും ഏകദേശം മധ്യഭാഗത്താണ് ഈ സ്ഥലം.
ടിപ്പു സുൽത്താന്റെ സംഘം ഈ മേഖലയിൽ താമസിച്ചിരുന്നതായി ചരിത്രത്തിൽ നിന്നും വ്യക്തമാണ്.
ടിപ്പു സുൽത്താൻ തന്റെ സൈന്യവുമായി പടയോട്ടം നടത്തിയിരുന്നപ്പോൾ പട്ടാളക്യാമ്പായി കയ്പമംഗലം കൊപ്രക്കളം എന്ന കച്ചേരിപ്പറമ്പ് ഉപയോഗിച്ചിരുന്നു.
കച്ചേരിപറമ്പ് എന്ന പേര് വരാൻ തന്നെ കാരണം ടിപ്പുവിന്റെ സൈനിക കോടതി അവിടെ പ്രവർത്തിച്ചിരുന്നതുകൊണ്ടാണ്.
1951-ൽ കൈപൊക്കി വോട്ടിലൂടെയാണ് ആദ്യത്തെ പഞ്ചായത്തുസമിതി നിലവിൽ വന്നത്.
1962-ൽ വില്ലേജു പുനർനിർണ്ണയത്തോടെ കയ്പമംഗലം വില്ലേജ് കൊടുങ്ങല്ലൂർ താലൂക്കിന്റെ ഭാഗമായി.
പടിഞ്ഞാറ് അറബിക്കടലും, കിഴക്ക് കനോലി കനാലും അതിരിടുന്ന ഈ പ്രദേശം ഒരു തീരസമതല പ്രദേശമാണെന്ന് പറയാം.
ഒരു നിര കൃഷിഭൂമിയും, ഒരു നിര പാടവും എന്ന നിലയിൽ കിഴക്ക് നിന്ന് പടിഞ്ഞാറോട്ട് വിഭജിതരൂപത്തിലാണ് ഭൂമിയുടെ കിടപ്പ്.
തിരുവിതാംകൂർ നിന്ന് വടക്കോട്ട് ഒഴുകി ബേപ്പൂർ പുഴ വരെ എത്തുന്ന ഉൾനാടൻ ജലഗതാഗതമാർഗ്ഗമായ കനോലി കനാൽ കയ്പമംഗലത്തിന്റെ കിഴക്കേ അതിരിലൂടെയാണ് ഒഴുകുന്നത്.